ถามคุณครับ ผมเคยฉีดวัคซีนพิษสุนัขบ้า ครบ5เข็ม เมื่อเมษา61และ ได้ฉีดกระตุ้น 2เข็ม เมื่อ 27ธ.ค.62. และ 30ธ.ค.62. เมื่อวานคือวันที่6ก.พ.63 ผมถูกสุนัขกัด เลือดซิปๆแต่ไม่ลึก อยากทราบว่าผมควรไปฉีดกระตุ้นอีกไหมครับ ซึ่งผ่านการฉีดกระตุ้นวัคซีนเข็มล่าสุดมา 37วัน ครับ
สวัสดีค่ะ ตามแนวทางขององค์การอนามัยโลกปี 2561 ระบุว่า หากมีการสัมผัสโรคซ้ำ ก็คือถูกสัตว์กัดซ้ำภายใน 3 เดือน ไม่ต้องรับวัคซีนซ้ำ แต่แนวทางของสถานเสาวภาและกระทรวงสาธารณสุขของประเทศไทยยังคงยึดหลักให้ฉีดวัคซีนกระตุ้นหลังถูกกัด โดยถ้าถูกกัดซ้ำภายใน 6 เดือนให้ฉีดกระตุ้นแค่ 1 เข็มเข้ากล้าม ถ้าเกิน 6 เดือนให้ฉีด 2 เข็มที่วันที่ 0 และ 3 โดยในประเทศไทยยังมีรายงานว่าในผู้ป่วยบางรายหลังได้รับวัคซีนไปภายใน 3 เดือน มีระดับภูมิคุ้มกันไม่พอที่จะป้องกันโรคดังนั้นจึงแนะนำให้ไปฉีดวัคซีนกระตุ้นที่รพ. และให้แพทย์ประเมินแผลว่าจำเป็นต้องได้รับยาฆ่าเชื้อกินร่วมด้วยหรือไม่ และต้องฉีดบาดทะยักซ้ำหรือเปล่าการดูแลตัวเองเบื้องต้นคือล้างแผลด้วยน้ำเกลือหรือน้ำสบู่ทันทีและรีบไปพบแพทย์ ในระยะยาวควรฉีดวัคซีนป้องกันพิษสุนัขบ้าให้สัตว์เลี้ยงด้วย